Rosemarie Nitribitt

Rosemarie Nitribitt (õieti Maria Rosalia Auguste NitribittSterbeurkunde 1177/1957 Standesamt I Frankfurt am Main.; 1. veebruar 1933 Düsseldorf – 29. oktoober 1957 Frankfurt) oli saksa prostituut, kelle mõrv põhjustas Saksamaal skandaali, sest tema klientide hulgas oli tuntud avaliku elu tegelasi. Mõrv on andnud ainest romaanile, kolmele filmile ja muusikalile. Mõrva põhiliseks kahtlusaluseks oli Nitribitti sõber ärimees Heinz Pohlmann, kuid 1960. aastal Pohlmann vabastati tõendite puudumise tõttu ning mõrv on siiani lahenduseta.

Politsei hinnangul võis Nitribitti sissetulek 1956. aastal olla 80 000 marka (tollal maksis ühepereelamu 25 000 – 30 000 marka).

Nitribitt maeti Düsseldorfi Nordfriedhofi surnuaiale. Tema pead säilitati aga tõendusmatejalina ja hoiti pikka aega alles Frankfurdi kriminalistikamuuseumis (Kriminalmuseum). See maeti alles 2008. aastal.

 Viited 

Kategooria:Saksamaa inimesed
Kategooria:Prostituudid
Kategooria:Sündinud 1933
Kategooria:Surnud 1957